Jadranko Stanković
Jadranko Stanković jeste bosanskohercegovački muzičar, koji je najveći dio svoje sviračke karijere proveo u Sarajevu. Najpoznatiji je kao basist sarajevskih rock grupa Formula 4 i Bijelo dugme. Najviše vremena proveo je svirajući već navedeni muzički instrument u hard rock grupi Formula 4. Prije toga svirao je sa manje poznatim muzičkim sastavima Sekcija i Rok. Prve ozbiljnije nastupe imao je sa grupom Jutro, nakon što je na mjestu basiste zamijenio Zorana Redžića. Grupa Jutro zvanično mijenja naziv u Bijelo dugme 1. januara 1974. godine. Jadranko Stanković kratko je ostao u Bijelom dugmetu, a nakon povratka u sastav Zorana Redžića, vraća se u hard rock grupu Formula 4 predvođenu gitaristom Ljubišom Racićem jednim od veoma značajnih muzičara sarajevske pop rock scene.